Հայկական սիգարետը նախորդ տարի «նվաճել» է՝ Արաբական Միացյալ Էմիրությունները։ Արտահանվածի 12.5%-ն առաքվել է դեպի այս երկիր։ Եթե 2015-ին Հայաստանից ԱՄԷ է արտահանվել ընդամենը 60.3 մլն հատ սիգարետ, որի արժեքը 1 մլն դոլարի էլ չի հասել, ապա 2016-ին արտահանել է 2 մլրդ 617 մլն հատ՝ մոտ 26 մլն դոլարով։ Նախորդ տարիներին ևս Էմիրություններ հայկական սիգարետ է արտահանվել, սակայն առնվազն վերջին հինգ տարիներին այն նման զգալի ծավալներ չի ունեցել։